Svenska samskolan i Tammerfors

Svenska samskolan i Tammerfors on ruotsinkielinen peruskoulu ja lukio Tampereella Kaakinmaan kaupunginosassa, osoitteessa Koulukatu 14. Svenska samskolan i Tammerfors on yksityinen koulu, jonka toimintaa ylläpitää rekisteröity yhdistys Föreningen för Svenska samskolans i Tammerfors upprätthållande r.f. Koulu on Suomen yksityiskoulujen liiton jäsen. Ruotsinkielinen koulutoiminta alkoi Tampereella jo vuonna 1839, kun Charlotta Hydén perusti kaupunkiin lastenkoulun. Itse Svenska samskolan perustettiin nykymuodossaan vuonna 1895. Ensimmäisen lukuvuotensa ajan koulu toimi osoitteessa Hallituskatu 18. Tämän jälkeen koulu toimi vuokratiloissa, kunnes se sai omat tilat vuonna 1902. Vuonna 2014 koulu tuli Suomen tietotoimiston vertailussa Pirkanmaan parhaaksi lukioksi verrattaessa ylioppilastutkinnon neljän pakollisena kirjoitettavan aineen pistemäärien keskiarvoja. Vuonna 2023 koulun oppilasmäärä oli 350. Koulun yhteydessä toimii myös ruotsinkielinen päiväkoti. Rakennus Arkkitehti August Krookin suunnittelema Svenska samskolanin koulutalo on valmistunut Koulukadun ja Satamakadun kulmaan vuonna 1902. Krook on itse aikoinaan todennut, että talon arkkitehtuuri edustaa modernia goottilaista tyyliä. Tutkija Paula Kivisen mukaan sisätiloissa on kuitenkin havaittavissa jo jugendin vaikutus. Rakennukseen on tehty Gunnar Strömmerin suunnittelema laajennusosa vuonna 1965. Svenska samskolan on suojeltu rakennustaiteellisin, kulttuurihistoriallisin ja maisemallisin perustein. Koulun oppilasmäärän kasvaessa uusien tilojen rakentamisesta on keskusteltu. Päätös lisärakennuksen rakentamisesta tehtiin helmikuussa 2025 ja sen on tarkoitus kattaa 2500 neliömetriä. Kuuluisia oppilaita Eveliina Piippo, maastohiihtäjä Patrik Puistola, jääkiekkoilija Ulf-Erik Slotte, suurlähettiläs Kaj Stenvall, taidemaalari Tuomo T. Vimpari, paavillinen diplomaatti Poju Zabludowicz, liikemies, miljardööri Katso myös Elevhemmet vid svenska samskolan Lähteet Tampereen kantakaupungin rakennuskulttuuri 1998. Tampere: Tampereen kaupungin kaavoitusyksikkö, 1998. ISBN 9516090761 Viitteet Aiheesta muualla Koulun kotisivut